Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 1212/09/1105	Bratislava V, 11.3.2014
EEČ : 2-12-132-2014

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené vyšetrovateľom OR PZ v Bratislave V, Odboru kriminálnej polície pod sp. zn. ORP-1300/OEK-B5-2008 pre prečin úverového podvodu podľa § 222 ods. 1 Trestného zákona na tom skutkovom základe, že 
- obvinený XXXXX dňa 23.12.2007 v Bratislave uzavrel úverovú zmluvu č. XXXXX so spoločnosťou XXXXX v predajni XXXXX na poskytnutie úveru v celkovej výške 19.818,- Sk, predmetom úverovej zmluvy bol počítač zn. HP Pavilion, pričom podľa úverovej zmluvy mal obvinený zaplatiť 12 mesačných splátok každú vo výške 2.086,- Sk, po zaplatení prvej zvýšenej splátky vo výške 10.672,- Sk si obvinený dňa 31.12.2007 z predajne XXXXX tovar prevzal, obvinený svoju schopnosť splácať úver deklaroval čestným vyhlásením o uzatvorení pracovného pomeru so spoločnosťou XXXXX kde nikdy nepracoval, takisto uviedol čistý mesačný príjem vo výške 630,- Eur čo sa nezakladalo na pravde, podľa výpisu zamestnávateľom zo Sociálnej poisťovne v tom čase nikde nepracoval, od uzavretia zmluvy nebola uhradená ani jedna splátka podľa splátkového kalendára, čím uvedením do omylu v otázke splnenia podmienok na poskytnutie úveru a následným nesplatením úveru obvinený spôsobil poškodenej spoločnosti XXXXX škodu vo výške poskytnutého úveru, t.j. 830,91,- Eur (25.032,- Sk),

lebo je trestné stíhanie neprípustné podľa § 9 odsek 1 písmeno d Trestného poriadku. 

Odôvodnenie:
Vyšetrovateľ OR PZ v Bratislave V, úradu justičnej a kriminálnej polície uznesením, sp. zn. ORP-1300/OEK-B5-20008 zo dňa XXXXX, podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku  vzniesol obvinenie XXXXX pre prečin úverového podvodu podľa § 222 ods. 1 Trestného zákona na skutkovom základe uvedenom vo výroku tohto uznesenia.

	Dňa 07.03.2014 predložil vyšetrovateľovi PZ spis prokurátorovi s návrhom na postup podľa § 215 ods. 1 písm. d) Trestného poriadku s poukazom na ust. § 9 ods. 1 písm. d) Trestného poriadku. 

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Zo spisového materiálu vyplýva, že skutku uvedeného v uznesení o vznesení obvinenia sa dopustil obvinený XXXXX, čo je potvrdené výpoveďou zástupcu poškodenej spoločnosti XXXXX a listinnými dokladmi týkajúcimi sa poskytnutého úveru a zamestnania obvineného. 

	Taktiež je nesporné, že konanie obv. XXXXX napĺňa všetky obligatórne znaky kladené na skutkovú podstatu prečinu úverového podvodu podľa § 222 ods. 1 Trestného zákona.

	Počas vyšetrovania bolo zistené, že obv. XXXXX zomrel dňa XXXXX XXXXX, čo aj preukazuje úmrtný list XXXXX 

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Radovan Kajaba, PhD.
prokurátor